PMIndiaData/PMIndiaSum huggingface dataset:
నిలచిపోయిన మధ్యాదాయ వర్గాల ఇళ్ల నిర్మాణ పథకాల కు, తక్కువ ధరల తో కూడిన గృహాల నిర్మాణ పథకాల కు ఆర్థిక సహాయాన్ని అందజేయడం కోసం స్పెశల్ విండో ను ఏర్పాటు చేసేందుకు ఆమోదం తెలిపిన మంత్రిమండలి

మధ్యాదాయ వర్గాల ఇళ్లు, తక్కువ ధరల తో కూడిన గృహాల నిర్మాణ రంగం లో నిలిచిపోయిన పనుల పూర్తి కి ప్రాధాన్యం తో రుణ సహాయం కింద నిధుల మంజూరు కోసం స్పెశల్ విండో ను ఏర్పాటు చేసేందుకు ప్రధాన మంత్రి శ్రీ నరేంద్ర మోదీ అధ్యక్షత న సమావేశమైన కేంద్ర మంత్రిమండలి ఆమోదం తెలిపింది. ఈ నిధి కి సంబంధించి ప్రభుత్వం పోషక సంస్థ గా వ్యవహరిస్తూ, 10,000 కోట్ల రూపాయల మేర నిధులు సమకూర్చే బాధ్యత ను స్వీకరిస్తుంది. ‘సెక్యూరిటీస్ ఎండ్ ఎక్స్ చేంజ్ బోర్డ్ ఆఫ్ ఇండియా’ (సెబి) వద్ద ‘కేటగిరి-11 ఎఐఎఫ్’ (ప్రత్యామ్నాయ పెట్టుబడి నిధి) రుణ నిధి గా నమోదు అయ్యే ఈ నిధి వ్యవహారాలు వృత్తిపరమైన నిబద్ధత తో నడపబడుతాయి. ఈ మేరకు ప్రత్యేక గవాక్షం కింద తొలి ‘ఎఐఎఫ్’ ఏర్పాటు లో స్టేట్ బ్యాంక్ ఆఫ్ ఇండియా ఆధ్వర్యం లోని ‘ఎస్ బిఐ క్యాప్ వెంచర్స్ లిమిటెడ్’ ‘పెట్టుబడి నిర్వహణ సంస్థ’గా వ్యవహరించేలా ప్రతిపాదించబడింది. వాయిదా వేసిన గృహ నిర్మాణ పథకాల ను పూర్తి చేయడానికి ఆర్థిక సహాయం ద్వారా నిధుల కోసం అన్వేషిస్తున్న నిర్మాణదారుల కు ఈ సంస్థ ఊరట కల్పిస్తుంది. ఆ మేరకు వారు త్వరగా ఇళ్ల ను నిర్మించి కొనుగోలుదారుల కు స్వాధీనం చేసేందుకు వీలు చిక్కుతుంది. స్థిరాస్తి రంగం అనేక ఇతర పరిశ్రమల తో అంతర్గతం గా ముడిపడి ఉంది. కాబట్టి ఈ రంగం లో నమోదు అయ్యే వృద్ధి దేశ ఆర్థిక వ్యవస్థ లోని ఇతర ప్రధాన రంగాల పైన సానుకూల ప్రభావాన్ని చూపుతూ, వాటి పై ఒత్తిడిని తగ్గిస్తుంది. పూర్వరంగం: మధ్యాదాయ వర్గాల ఇళ్లు, అందుబాటు ధరల తో కూడిన గృహ నిర్మాణం కోసం స్పెశల్ విండో ను ఏర్పాటు చేస్తామని మాన్య ఆర్థిక శాఖ మంత్రి 2019వ సంవత్సరం సెప్టెంబరు 14వ తేదీ న ప్రకటించారు. ప్రస్తుతం నిధుల ఒత్తిడి లో గల ఈ గృహ నిర్మాణ పథకాల పూర్తి కి అవసరమైన తుది దశ నిధుల ను ఈ ప్రత్యేక గవాక్షం సమకూరుస్తుంది. తదనుగుణం గా గృహ నిర్మాణ రంగ భాగస్వాముల తో అంతర మంత్రిత్వ కమిటీ లు, పలు ఇతర భాగస్వామ్య సంస్థ లు సంప్రదింపులు సాగించాయి. ఈ సంప్రదింపుల లో గృహ నిర్మాణ ఆర్థిక సహాయ సంస్థలు, బ్యాంకు లు, బ్యాంకింగేతర ఆర్థిక సంస్థ లు, పెట్టుబడిదారులు, స్థిరాస్తి రంగ సంస్థ లు పాల్గొన్నాయి. ఈ సందర్భం గా కొనుగోలుదారులు, నిర్మాణదారులు, రుణదాత లు, పెట్టుబడిదారులు ఎదుర్కొంటున్న సమస్యలు ప్రత్యేక గవాక్షం ద్వారా పరిష్కారం కాగలవన్న ఏకాభిప్రాయం వ్యక్తమైంది.
నౌకాదళ దినం సందర్భం లోభారతీయ నౌకాదళాని కి శుభాకాంక్షలు తెలిపిన ప్రధాన మంత్రి

నౌకాదళ దినం సందర్భం లో నౌకాదళం సిబ్బంది కి మరియు వారి కుటుంబాల కు ప్ర‌ధాన మంత్రి శ్రీ న‌రేంద్ర మోదీ శుభాకాంక్షల ను వ్యక్తం చేశారు. ప్రధాన మంత్రి ఒక ట్వీట్ లో – ‘‘నౌకాదళం నాడు నౌకాదళ సిబ్బంది అందరి కి మరియు వారి కుటుంబాల కు ఇవే శుభాకాంక్షలు. మన సముద్ర సంబంధి ఘన చరిత్ర ను చూసుకొని మనమంతా గర్వపడుతున్నాం. భారతీయ నౌకాదళం దృఢత్వం తో మన దేశాన్ని రక్షిస్తూవచ్చింది; అంతేకాక, సవాళ్లు ఎదురైన కాలాల్లో మానవీయ భావం తో తనను తాను ప్రతిష్ఠితం చేసుకొంది కూడాను.’’ అని పేర్కొన్నారు.
ద్వైపాక్షిక వ్యాపార విస్తరణ, ఇంకా ఆర్థిక సహకార విస్తరణ కోసం భారతదేశం, మరియు రష్యన్ ఫెడరేషన్ ల మధ్య ఎమ్ ఒ యు కు మంత్రివర్గం ఆమోదం

ద్వైపాక్షిక వ్యాపార విస్తరణ, ఇంకా ఆర్థిక సహకార విస్తరణ ల కోసం భారతదేశం, మరియు రష్యన్ ఫెడరేషన్ ల మధ్య ఒక అవగాహనపూర్వక ఒప్పందం పత్రం (ఎమ్ ఒ యు) పై సంతకాలకు ప్రధాన మంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రివర్గం తన ఆమోదాన్ని తెలియజేసింది. ఈ ఎమ్ ఒ యు భారతదేశం మరియు రష్యన్ ఫెడరేషన్ ల మధ్య ద్వైపాక్షిక వ్యాపారంతో పాటు ఆర్థిక సహకారం విస్తరణకు తోడ్పడనుంది.
గురుత్వాకర్షక తరంగాలను కనుగొన్నందుకు హర్షం వెలిబుచ్చిన ప్రధాన మంత్రి ; ఈ పథకంలో పాలు పంచుకొన్న భారతీయ శాస్త్రవేత్తల పాత్రకు ప్రశంసలు

గురుత్వాకర్షక తరంగాల ఆచూకీ తీసినందుకు ప్రధాన మంత్రి శ్రీ నరేంద్ర మోదీ సంతోషాన్ని వ్యక్తం చేశారు. ఈ పథకంలో భారతీయ శాస్త్రజ్ఞులు పోషించిన భూమికకు ఆయన కితాబిచ్చారు. “గురుత్వాకర్షక తరంగాలను గురించిన‌ ఆరా తీయడం చారిత్రక పరిణామం. విశ్వం పట్ల అవగాహనను పెంచుకొనేందుకు సాగిస్తున్న ప్రస్థానంలో ఈ ప‌థ‌కం ఒక సరికొత్త సీమకు తలుపుల‌ను తెరిచింది. సవాలుతో కూడిన ఈ అన్వేషణలో భారతీయ శాస్త్రవేత్తలు ముఖ్య పాత్రను పోషించడం ఎంతో గర్వ కారణమైన విష‌యం. దేశంలో అడ్వాన్స్ డ్ గ్రావిటేషనల్ వేవ్ డిటెక్టర్ ను కలిగి ఉండటం కన్నా మరింత గొప్పదైన కార్యాన్ని సాధించడానికి ముందడుగు వేయాలని ఆశిద్దాం” అని ప్రధాన మంత్రి ట్విటర్ లో పేర్కొన్నారు.
న్యూ ఢిల్లీ లో 2018వ సంవ‌త్స‌రం సెప్టెంబ‌ర్ 29వ తేదీ నాడు జ‌రుగ‌నున్న ‘కాన్ఫ‌రెన్స్ ఆన్ అకాడెమిక్ లీడ‌ర్‌శిప్ ఆన్ ఎడ్యుకేష‌న్ ఫ‌ర్ రిస‌ర్జ‌న్స్’ ను ప్రారంభించ‌నున్న ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర మోదీ ‘కాన్ఫ‌రెన్స్ ఆన్ అకాడెమిక్ లీడ‌ర్‌శిప్ ఆన్ ఎడ్యుకేష‌న్ ఫ‌ర్ రిస‌ర్జ‌న్స్’ ను 2018వ సంవ‌త్స‌రం సెప్టెంబ‌ర్ 29వ తేదీ నాడు న్యూ ఢిల్లీ లోని విజ్ఞాన్ భ‌వ‌న్ లో ప్రారంభించ‌నున్నారు. ఈ స‌మావేశం లో 350 కి పైగా విశ్వ‌విద్యాల‌యాల ఉప కుల‌ప‌తులు/స‌ంచాల‌కులు పాలుపంచుకోనున్నారు. యుజిసి, ఎఐసిటిఇ, ఐసిఎస్ఎస్ఆర్‌, ఐజిఎన్‌సిఎ, ఐజిఎన్ఒయు, జెఎన్‌యు ల‌తో పాటు ఎస్‌జిటి యూనివ‌ర్సిటీ లు కలసి ఈ కార్య‌క్ర‌మాన్ని నిర్వ‌హిస్తున్నాయి. భార‌త‌దేశం లోని విద్య వ్య‌వ‌స్థ ఎదుర్కొంటున్న సమ‌స్య‌ల‌ను గురించి చ‌ర్చోప‌చ‌ర్చ‌లు జ‌రిపి తుది ఫ‌లితాల‌ను సాధించ‌డం మ‌రియు విద్య‌ ను క్ర‌మ‌బ‌ద్దీక‌రించ‌డం అనే రెండు అంశాల లో ఒక రూపావ‌ళి సంబంధిత ప‌రివ‌ర్త‌న ను తీసుకురావడం కోసం ఓ ప్ర‌ణాళిక‌ ను రూపొందించ‌డం ఈ స‌మావేశం యొక్క ముఖ్యోద్దేశం గా ఉంది. ఈ స‌మావేశాన్ని మాన్య ప్ర‌ధాన మంత్రి ఉద‌యం 10.30 గంట‌ల‌కు ప్రారంభించ‌నున్నారు. ఆ త‌రువాత ఈ దిగువ‌న పేర్కొన్న 8 అంశాల‌పై స‌ద‌స్సులు జ‌రుగుతాయి:
మత్తు మందులు, సైకోట్రాపిక్ సబ్ స్టన్సెస్, ఇంకా  కెమికల్ ప్రికర్సర్స్ యొక్క అక్ర‌మ ర‌వాణా పైన మ‌రియు దొంగచాటు చేర‌వేత పైన పోరాటం స‌లిపే రంగం లో భార‌త‌దేశాని కి, సౌదీ అరేబియా కు మ‌ధ్య సంత‌కాలైన ఎంఒయు ల‌కు ఆమోదం తెలిపిన మంత్రి మండ‌లి

మత్తు మందులు, సైకోట్రాపిక్ సబ్ స్టన్సెస్, ఇంకా కెమికల్ ప్రికర్సర్స్ యొక్క అక్ర‌మ ర‌వాణా మ‌రియు నిషిద్ధ చేర‌వేత లపై పోరాటం స‌లిపే రంగం లో సౌదీ అరేబియా కు, భార‌త‌దేశాని కి మ‌ధ్య సంత‌కాలైన అవగాహన పూర్వక ఒప్పందాల (ఎంఒయు స్)కు ప్ర‌ధాన‌ మంత్రి శ్రీ న‌రేంద్ర మోదీ అధ్యక్ష‌త‌ న స‌మావేశ‌మైన కేంద్ర మంత్రివర్గం ఎక్స్- పోస్ట్ ఫ్యాక్టో ఆమోదం తెలిపింది. లాభాలు: ఈ ఎంఒయు ఐక్య రాజ్య స‌మితి అంత‌ర్జాతీయ ఔష‌ధ నియంత్ర‌ణ ఒప్పందాల లో నిర్వ‌చించిన ప్ర‌కారం మత్తు మందులు, సైకోట్రాపిక్ సబ్ స్టన్సెస్ మరియు కెమికల్ ప్రికర్సర్స్ ను అక్ర‌మం గా ర‌వాణా చేయ‌డం పై పోరాటం స‌ల‌ప‌డం లో ఇరు దేశాల మ‌ధ్య స‌హ‌కారాని కి మార్గాన్ని సుగ‌మం చేయ‌డం తో పాటు అటువంటి స‌హ‌కారాన్ని పెంపొందింప చేయ‌డాని కి కూడాను ఉద్దేశించింది. ఈ ఎంఒయు లో భాగం గా సంబంధిత స‌మాచారాన్ని ఆదానం- ప్ర‌దానం చేసుకొనేందుకు ఒక వెసులుబాటు ఉంది. అంతేకాదు, మత్తు మందులు, ఎన్‌డిపిఎస్ ఎండ్ కెమికల్ ప్రికర్సర్స్ యొక్క చేర‌వేత తాలూకు వివ‌రాల ను అభ్య‌ర్థించిన మేర‌కు అంద‌జేసేందుకు, అలాగే మాద‌క ప‌దార్థాల దొంగ ర‌వాణాదారులు, మాద‌క ప‌దార్థాల ఉత్ప‌త్తిదారులు, మాద‌క ద్రవ్యాల అక్ర‌మ చేర‌వేత‌దారుల ను గుర్తించ‌డం, అటువంటి వారి ని డ్ర‌గ్ సంబంధిత అభియోగాల పై అరెస్టు చేసిన‌ప్పుడు వారి యొక్క ఆర్థిక వివ‌రాల ను ప‌ర‌స్ప‌రం అంద‌జేసుకొనే ప‌ద్ధ‌తుల ను పేర్కొన‌డం జ‌రిగింది. అరెస్టు చేసిన పౌరుని వివ‌రాల ను అవ‌త‌లి ప‌క్షం వారి కి నోటిఫై చేసేందుకు సంబంధించిన నిబంధ‌న ను కూడా ఎంఒయు లో పేర్కొన్నారు. అరెస్ట‌యిన వ్య‌క్తి కి కాన్సుల‌ర్ యాక్సెస్ కల్పన తాలూకు నిబంధ‌న ను సైతం ఇందులో చేర్చడమైంది. ఈ ఎంఒయు లో మాద‌క ప‌దార్థాలు, ఇరు దేశాల లో భూభాగం లో స్వాధీనం చేసుకొన్న సైకోట్రాపిక్ సబ్ స్టన్సెస్ మరియు ప్రికర్సర్ కెమికల్స్ తాలూకు విశ్లేష‌ణ‌/రసాయ‌నిక సంబంధ నివేదిక‌ ల ఆదాన- ప్ర‌దానాని కి, అలాగే నార్కటిక్ డ్రగ్స్ ను, సైకోట్రాపిక్ సబ్ స్టన్సెస్ ను మరియు ప్రికర్సర్ కెమికల్స్ ను దొంగతనం గా తయారు చేస్తున్న ప్రయోగశాలల కు సంబంధించినటువంటి సమాచారాన్ని/డేటా ను, ఆయా సైకోట్రాపిక్ సబ్ స్టన్సెస్ మరియు ప్రికర్సర్ కెమికల్స్ యొక్క సాంకేతిక ప్రత్యేక వివరణ లను ఉభయ పక్షాలు పరస్పరం ఇచ్చి, పుచ్చుకొనేందుకు వెసులుబాటు లను కూడాను క‌ల్పించ‌డ‌మైంది.
థాయీలాండ్ ప్ర‌ధాని జనరల్ (రిటైర్ డ్) ప్రయుత్ చాన్-ఒ -చా తో టెలిఫోన్ లో సంభాషించిన ప్ర‌ధాన‌ మంత్రి శ్రీ  న‌రేంద్ర‌ మోదీ

థాయీలాండ్ ప్ర‌ధాని జనరల్ (రిటైర్ డ్) ప్రయుత్ చాన్-ఒ -చా తో ప్ర‌ధాన‌ మంత్రి శ్రీ న‌రేంద్ర మోదీ ఈ రోజు న టెలిఫోన్‌ లో మాట్లాడారు. ప్ర‌ధాన‌ మంత్రి శ్రీ న‌రేంద్ర మోదీ ఏశియాన్ కు మరియు సంబంధిత శిఖర సమ్మేళనాల కు హాజరు కావడం కోసం 2019 వ సంవత్సరం నవంబరు లో తాను బ్యాంకాక్ ను సందర్శించిన సంగతి ని ఆత్మీయం గా గుర్తు కు తెచ్చుకోవడమే కాక, థాయీలాండ్ ప్రజల కు మరియు థాయీలాండ్ రాజ కుటుంబ సభ్యుల కు కూడా తన శుభాకాంక్షల ను వ్యక్తం చేశారు. గురించి ఉభయ నేత లు కోవిడ్-19 విశ్వమారి ని ఎదుర్కొనేందుకు వారి వారి దేశాల లో చేపడుతున్నటువంటి చర్యల ను గురించిన సమాచారాన్ని పరస్పరం వెల్లడించుకొన్నారు. ప్రపంచవ్యాప్త వ్యాధి కోవిడ్-19 ని సమర్థం గా ఎదిరించి పోరాడడం లో ప్రాంతీయ స్థాయి సహకారాని కి మరియు ప్రపంచ స్థాయి సహకారాని కి గల ప్రాముఖ్యాన్ని గురించి ప్రధాన మంత్రి తన సంభాషణ లో ప్రస్తావించారు. థాయీలాండ్ కు అవసరమయ్యే ఔషధాల ను సమకూర్చి సాయపడేందుకు భారతదేశం కట్టుబడి ఉంటుందంటూ ఆయన థాయిలాండ్ ప్రధాని కి హామీ ని ఇచ్చారు. ఇరు దేశాల కు చెందిన పరిశోధకులు, శాస్త్రవేత్త లు మరియు నూతన ఆవిష్కరణ ల శిల్పుల కు మధ్య ఇతోధిక సహకారం నెలకొనడం అభిలషణీయం అనే అంశం లో ఇద్దరు నేతలు అంగీకారాన్ని వ్యక్తం చేశారు. వారి వారి దేశాల లో ఉంటున్న ఇతర దేశం యొక్క పౌరుల కు సమకూర్చుతున్న సదుపాయాల పట్ల నేత లు ప్రశంస ను వ్యక్తం చేయడమే కాకుండా, ఆ తరహా సహాయాన్ని కొనసాగించే విషయం లో ఒకరి కి మరొకరు వాగ్దానం చేసుకొన్నారు. భారతదేశం తో సముద్ర ప్రాంతం పరం గా విస్తారిత పొరుగు దేశం గా ఉన్న థాయీలాండ్ భారత్ తో ప్రాచీన సంస్కృతి పరమైన బంధాన్ని మరియు జాతి పరమైన బంధాన్ని సైతం కలిగివుండి, భారతదేశాని కి ఒక విలువైన సముద్ర సంబంధిత భాగస్వామ్య దేశం గా కూడా ఉంటోంది.
నేపాల్  ప్రధాని సుశీల్  కోయిరాలా తో ప్రధాని నరేంద్ర మోదీ ఫోన్ సంభాషణ

భారత ప్రధాన మంత్రి నరేంద్ర మోదీ ఈ రోజు నేపాల్ ప్రధాని సుశీల్ కోయిరాలా తో ఫోన్ లో మాట్లాడారు. నేపాల్ లో సంభవించిన హింసా కాండలో మరణించిన వారి కుటుంబ సభ్యులకు తన ప్రగాఢ సానుభూతిని తెలియజేసిన నరేంద్ర మోదీ, ఇటీవల సంభవించిన వరుస భూకంపాల వల్ల నేపాల్లో రాజకీయ, సామాజిక అనిశ్చితి ఏర్పడిందని అన్నారు. శాంతి భద్రతలు సామరస్య వాతావరణం నెలకొల్పేందుకు తగిన చర్యలు తీసుకోవాల్సిందిగా, నేపాల్ ప్రభుత్వాన్ని ప్రధాని కోరారు. ఇందుకు నేపాల్ ప్రజలు, ఆ దేశంలోని అన్ని రాజకీయ పక్షాలు సహకరించాలాని నరేంద్ర మోదీ అన్నారు. శాంతి ప్రక్రియలో, రాజ్యాంగ నిర్మాణంలో నేపాల్ సాధించిన చారిత్రక పురోగతిని ప్రధాని కొనియాడారు. నేపాల్ ఎదుర్కొంటున్న ప్రస్తుత సమస్యల్ని పరిష్కరించేందుకు అన్ని రాజకీయ పార్టీలు ప్రజలతో కలసి, విస్తృత చర్చల ద్వారా సమస్యలకు పరిష్కార మార్గాల్ని అన్వేషించాలని, తద్వారా సమాజంలోని అన్ని వర్గాలలో సామరస్యపూర్వక వాతావరణాన్ని నెలకొల్పేందుకు కృషి చేయాలని ప్రధాని ఆకాంక్షించారు. పొరుగు దేశంగా నేపాల్ రక్షణకు భారతదేశం తనవంతు సహాయసహకారాల్ని అందిస్తుందని ప్రధాని మోదీ తెలిపారు. బలమైన సామాజిక విభిన్నత కల్గిన నేపాల్ దేశం శాంతి పూర్వక, ప్రజాస్వామ్య, రక్షిత, సుస్థిర, శ్రేయస్సుతో కూడిన దేశంగా ఎదిగేందుకు, ఈ లక్ష్యాన్ని సాధించేందుకు అవసరమైన సహాయ సహకారాలు, తోడ్పాటును భారత ప్రభుత్వం అందిస్తుందని మోదీ తెలిపారు.
ప్రధాన్ మంత్రి గరీబ్ కళ్యాణ్ యోజన (పీఎంజీకేవై  )ని కేంద్రం మరో మూడు నెలలు పొడిగించింది (అక్టోబర్ 2022-–డిసెంబర్ 2022)

2021లో ప్రధానమంత్రి చేసిన ప్రజానుకూల ప్రకటన ప్రధాన్ మంత్రి గరీబ్ కళ్యాణ్ కింద అదనపు ఆహార భద్రతను విజయవంతంగా అమలు చేయడం కోసం, ప్రధాన మంత్రి గరీబ్ కళ్యాణ్ అన్న యోజన ( ఫేజ్ 7) కోసం పొడిగింపును కేంద్ర మంత్రివర్గం ఆమోదించింది. 3 నెలల వ్యవధి అంటే అక్టోబర్ నుండి డిసెంబర్ 2022 వరకు ధాన్యం ఇస్తారు. వివిధ కారణాల వల్ల కోవిడ్ క్షీణత అభద్రతపై ప్రపంచం పోరాడుతున్న తరుణంలో, భారతదేశం తన బలహీన వర్గాలకు ఆహార భద్రతను విజయవంతంగా నిర్వహిస్తోంది. అదే సమయంలో సామాన్యులకు లభ్యత స్థోమత ఉంచడానికి అవసరమైన చర్యలు తీసుకుంటోంది. ప్రజలు మహమ్మారి కష్టకాలంలో ఉన్నారని గుర్తించిన ప్రభుత్వం, నవరాత్రి, దసరా, మిలాద్-ఉన్-నబీ వంటి రాబోయే ప్రధాన పండుగలకు సమాజంలోని పేద బలహీన వర్గాలకు మద్దతునిచ్చేలా ప్రధాన్ మంత్రి గరీబ్ కళ్యాణ్ ని మూడు నెలల పాటు పొడిగించాలని నిర్ణయించింది. దీపావళి, ఛత్ పూజ, గురునానక్ దేవ్ జయంతి, క్రిస్మస్, మొదలైనవి వారు పండుగలను ఆనందంతో జరుపుకోవచ్చు. అందుకే మూడు నెలల పాటు ప్రధాన్ మంత్రి గరీబ్ కళ్యాణ్ ఈ పొడిగింపును ఆమోదించింది. తద్వారా వారు ఎటువంటి ఆర్థిక బాధలు లేకుండా ఆహారధాన్యాల సులువుగా లభ్యమయ్యే ప్రయోజనాలను ఆస్వాదిస్తూనే ఉన్నారు. ఈ సంక్షేమ పథకం కింద, ప్రత్యక్ష ప్రయోజన బదిలీ (డీబీటీ) కింద కవర్ చేయబడిన వారితో సహా జాతీయ ఆహార భద్రతా చట్టం (ఎన్ఎఫ్ఎస్ఏ) [ఆంతోదయ అన్న యోజన & ప్రాధాన్యతా గృహాలు] కింద కవర్ అయిన లబ్ధిదారులందరికీ ప్రతి వ్యక్తికి నెలకు 5 కిలోల ఆహార ధాన్యం ఉచితంగా ఇస్తారు ) భారత ప్రభుత్వానికి ఆర్థికపరమైన చిక్కులు సుమారు రూ. ప్రధాన్ మంత్రి గరీబ్ కళ్యాణ్ ఆరో దశ- వరకు 3.45 లక్షల కోట్లు ఇచ్చారు. సుమారు రూ.కోటి అదనపు వ్యయంతో రూ. ఈ పథకం ఏడో దశ కోసం 44,762 కోట్లు, ప్రధాన్ మంత్రి గరీబ్ కళ్యాణ్ మొత్తం వ్యయం సుమారు రూ. అన్ని దశలకు 3.91 లక్షల కోట్లు ఖర్చయింది. ప్రధాన్ మంత్రి గరీబ్ కళ్యాణ్ దశ 7 కోసం ఆహార ధాన్యాల పరంగా మొత్తం అవుట్‌గో దాదాపు 122 లక్షల మెట్రిక్ టన్నులు ఉంటుంది. I- 7 దశలకు ఆహార ధాన్యాల మొత్తం కేటాయింపు సుమారు 1121 లక్షల మెట్రిక్ టన్నులు. ఇప్పటివరకు, ప్రధాన్ మంత్రి గరీబ్ కళ్యాణ్ కింద 25 నెలల పాటు అమలులో ఉంది దశ I– II (8 నెలలు) : ఏప్రిల్'20 నుండి నవంబర్'20 వరకు దశ-III నుండి V (11 నెలలు) : మే'21 నుండి మార్చి'22 వరకు దశ-VI (6 నెలలు) : ఏప్రిల్'22 నుండి సెప్టెంబర్'22 వరకు కోవిడ్-19 సంక్షోభ సమయంలో ప్రారంభించిన పీఎం గరీబ్ కళ్యాణ్ అన్న యోజన (పీఎం-జీకేఏవై) ద్వారా పేదలు, నిరుపేదలు బలహీనమైన కుటుంబాలు/లబ్దిదారులకు ఆహార భద్రతను అందించారు, తద్వారా వారు తగినంతగా అందుబాటులో లేనందున వారు నష్టపోకూడదు. ఆహారధాన్యాలు. ఇది సాధారణంగా లబ్ధిదారులకు అందజేసే నెలవారీ ఆహారధాన్యాల అర్హతల పరిమాణాన్ని సమర్థవంతంగా రెట్టింపు చేసింది. మునుపటి దశల అనుభవాన్ని బట్టి చూస్తే, ప్రధాన్ మంత్రి గరీబ్ కళ్యాణ్ ఏడో దశ పనితీరు ఇంతకు ముందు సాధించిన అదే అత్యధిక స్థాయిలో ఉంటుందని భావిస్తున్నారు.
‘‘పరీక్షా పే చర్చ 2020’’లో విద్యార్థులు, ఉపాధ్యాయులు మరియు తల్లితండ్రుల తో సంభాషించనున్న ప్రధాన మంత్రి

ప్ర‌ధాన మంత్రి శ్రీ న‌రేంద్ర మోదీ ‘‘పరీక్షా పే చర్చ 2020’’ కార్యక్రమం లో భాగం గా విద్యార్థులు, ఉపాధ్యాయులు మరియు తల్లితండ్రుల తో 2020వ సంవత్సరం జనవరి 20వ తేదీ న సంభాషించనున్నారు. పాఠశాల విద్యార్థుల తో ప్రధాన మంత్రి సంభాషించే ‘‘పరీక్షా పే చర్చ 2020’’ కార్యక్రమం యొక్క మూడో భాగాన్ని న్యూ ఢిల్లీ లోని తాల్ కటోరా స్టేడియమ్ లో 2020వ సంవత్సరం జనవరి 20వ తేదీ నిర్వహించాలని ప్రతిపాదించడమైంది. ఈ కార్యక్రమాని కై ఎంపిక చేసిన విద్యార్థుల తో వారు పరీక్షల తాలూకు ఒత్తిడి ని ఎలాగ అధిగమించబోతున్నారన్న అంశం పై ప్రధాన మంత్రి శ్రీ నరేంద్ర మోదీ సంభాషించనున్నారు. వారు అడిగే ప్రశ్నల కు ఆయన సమాధానాల ను కూడా ఇవ్వనున్నారు. అనుపమానమైనటువంటి ఈ కార్యక్రమం లో కేవలం పాలుపంచుకోవడం తో సరిపెట్టుకోకుండా ప్రధాన మంత్రి వద్ద నుండి విలువైన చిట్కాల ను అందుకోవడం పట్ల కూడా విద్యార్థుల లో, ఉపాధ్యాయుల లో మరియు తల్లితండ్రుల లో బోలెడంత ఉత్తేజం మరియు ఉత్సాహం వ్యక్తమవుతోంది. విద్యార్థులు ఒక ఆనందకర వాతావరణం లో పరీక్షలు వ్రాయాలని, వారు దీర్ఘ కాలం లో ఉత్తమ ఫలితాల ను పొందాలి అంటే పరీక్షలను ఒక పెద్ద భారం గా వారు భావించకుండా చూడాలని ప్రధాన మంత్రి ఉత్సుకత తో ఉన్నారు. పాఠశాల విద్యార్థుల తో మరియు కళాశాల విద్యార్థుల తో ప్రధాన మంత్రి సంభాషణ కార్యక్రమమైన ‘‘పరీక్షా పే చర్చ 1.0’’ (ఒకటో సంచిక)ను న్యూ ఢిల్లీ లోని తాల్ కటోరా స్టేడియమ్ లో 2018వ సంవత్సరం ఫిబ్రవరి 16వ తేదీ న నిర్వహించడమైంది. ఇదే విధం గా రెండో సంచిక ను ‘‘పరీక్షా పే చర్చ 2.0’’ పేరు తో న్యూ ఢిల్లీ లోని తాల్ కటోరా స్టేడియమ్ లోనే 2019వ సంవత్సరం జనవరి 29వ తేదీ న జరిపారు.
కిర్ లోస్ కర్ బ్రదర్స్ లిమిటెడ్ వంద సంవత్సరాల కాలం వేడుక లకు హాజరు అయిన ప్రధాన మంత్రి

ప్ర‌ధాన మంత్రి శ్రీ న‌రేంద్ర మోదీ కిర్ లోస్ కర్ బ్రదర్స్ లిమిటెడ్ (కెబిఎల్) కు వంద సంవత్సరాలు అయిన సందర్భం లో న్యూ ఢిల్లీ లో ఈ రోజు న జరిగిన వేడుకల కు హాజరు అయ్యారు. కెబిఎల్ కు 100 సంవత్సరాలు అయినందుకు గుర్తు గా ఒక తపాలా బిళ్ల ను ప్ర‌ధాన మంత్రి విడుదల చేశారు. అలాగే, ‘యాంత్రిక్ కీ యాత్ర – ద మేన్ హు మేడ్ మశీన్స్’ పేరు తో కిర్ లోస్ కర్ బ్రదర్స్ వ్యవస్థాపకుడు కీర్తిశేషుడు శ్రీ లక్ష్మణ్ రావ్ కిర్ లోస్ కర్ స్వీయచరిత్ర తాలూకు హిందీ అనువాదాన్ని కూడా ప్ర‌ధాన మంత్రి ఆవిష్కరించారు. కిర్ లోస్ కర్ బ్రదర్స్ లిమిటెడ్ ను నూరేళ్ల కాలం వేడుకల పట్ల ప్రధాన మంత్రి అభినందిస్తూ, రిస్కుల ను తీసుకొనే వివేకశీలత్వం, నూతన రంగాల లోకి విస్తరించడం అనేవి ఈ కాలానికి కూడాను మన భారతదేశ నవ పారిశ్రామికులు ప్రతి ఒక్కరి యొక్క ముద్ర గా ఉన్నాయి అన్నారు. దేశం అభివృద్ధి చెందాలి అనే విషయం లోను, తన సామర్థ్యాల మరియు తన విజయాల పరిధి ని విస్తరించుకోవాలనే విషయం లోను భారతదేశ నవ పారిశ్రామికుడు/నవ పారిశ్రామికురాలు అవిశ్రాంతం గా ఉన్నట్లు ఆయన పేర్కొన్నారు. ‘‘ఇవాళ, ఎప్పుడైతే మనం ఒక క్రొత్త సంవత్సరం లోకి అడుగు పెడుతున్నామో, మనం ఒక నూతనమైన దశాబ్ది లోకి కూడా ప్రవేశిస్తున్నామో- ఈ కాలం లో ఈ దశాబ్దం భారతదేశ నవ పారిశ్రామికుల దశాబ్దమే అని చెప్పడం లో నాలో ఎటువంటి సంకోచం లేదు’’ అని ప్రధాన మంత్రి అన్నారు. ‘‘భారతదేశాని కి, భారతీయులకు మరియు పరిశ్రమల కు ప్రభుత్వం ఒక అడ్డంకి గా నిలవడం కాకుండా వాటి భాగస్వామి గా నిలచినపుడు మాత్రమే దేశ ప్రజల యొక్క నిజమైన శక్తి ముందుకు వస్తుంది’’ అని ప్రధాన మంత్రి అన్నారు. ‘‘ ‘సంకల్పం తో సంస్కరించడం, నిజాయతీ తో పని చేయడం, తీక్ష్ణత తో పరివర్తన ను తీసుకొనిరావడమూను’ అనేది గడచిన కొన్ని సంవత్సరాల కాలం లో మా దారి గా ఉన్నది. మేము వృత్తిపరమైనటుంటి నైపుణ్యం తో కూడిన మరియు ప్రక్రియ చోదక శక్తి గా ఉన్న పాలన కోసం యత్నించాము. చిత్తశుద్ధి తో మరియు పూర్తి పారదర్శకత్వం తో పని చేసేటటువంటి ఒక వాతావరణం గత అయిదు సంవత్సరాల లో దేశం లో నెలకొంది. ఇది పెద్ద లక్ష్యాల ను నిర్దేశించుకొని వాటి ని సకాలం లో సాధించేందుకు అవసరమైన ధైర్యాన్ని దేశాని కి ప్రసాదించింది ’’ అని ప్రధాన మంత్రి అన్నారు. ‘‘2018-19 ఆర్థిక సంవత్సరం లో యుపిఐ ద్వారా సుమారు గా 9 లక్షల కోట్ల రూపాయల విలువైన లావాదేవీ లు చోటు చేసుకొన్నాయి. ఈ ఆర్థిక సంవత్సరం లో డిసెంబరు వరకు కేవలం దాదాపు గా 15 లక్షల కోట్ల రూపాయల విలువైన లావాదేవీలు యుపిఐ ద్వారా జరిగాయి. దేశం ఎంత వేగం గా డిజిటల్ ట్రాన్జాక్శన్స్ ను అంగీకరిస్తున్నదో మీరు ఊహించగలరు. ఉజాలా పథకం నిన్ననే 5 సంవత్సరాలు పూర్తి చేసుకొన్నది. దేశం అంతటా 36 కోట్ల కు పైగా ఎల్ఇడి బల్బుల ను పంచిపెట్టిన సంగతి మనకు అందరి కి సంతృప్తి ని ఇచ్చేటటువంటిది.’’ ‘‘అదే మాదిరి గా మేక్ ఇన్ ఇండియా ప్రచార ఉద్యమం యొక్క విజయ గాథ లు మన పరిశ్రమ కు బలాన్ని ఇస్తున్నాయి. నేను భారతదేశ పరిశ్రమ లో ప్రతి ఒక్క రంగం నుండి విజయ గాథ లు వెలువడాలని కోరుకుంటున్నాను’’ అని ప్రధాన మంత్రి అన్నారు.
పదవీవిరమణ చేసిన రాజ్య సభ ఎంపీలు, పదవీకాలం పూర్తి చేసుకొంటున్న రాజ్య సభ ఎంపీల గౌరవార్థం ఏర్పాటైన కార్యక్రమంలో పాల్గొన్న ప్రధాన మంత్రి

ప్రధాన మంత్రి శ్రీ నరేంద్ర మోదీ పదవీవిరమణ చేసిన రాజ్య సభ ఎంపీలు, పదవీకాలం పూర్తి చేసుకొంటున్న రాజ్య సభ ఎంపీల గౌరవార్థం ఈ రోజు ఏర్పాటైన ఒక కార్యక్రమంలో పాల్గొన్నారు. ఈ సందర్భంగా ఆయన మాట్లాడుతూ, అనుభవజ్ఞులు, సామర్థ్యం ఉన్న వారు ఎప్పటికీ విశ్రమించజాలరని, వారు వారికి అత్యంత ఆసక్తిదాయకమైన రంగంలో దేశ ప్రజల ప్రయోజనాలను దృష్టిలో ఉంచుకొని పనిచేయడాన్ని కొనసాగించాలన్నారు. పూర్వ రాష్ట్రప‌తి శ్రీ ఎ.పి.జె. అబ్దుల్ కలామ్, మరియు గ్రేట్ బ్రిటన్ పూర్వ ప్రధాని శ్రీ జాన్ మేజర్ లను గురించి ప్రస్తావించారు.
పౌరులు ఓర్పుతో, క్రమబద్ధమైన రీతిలో నోట్ల ను మార్చుకొంటుండడం పట్ల ప్రధాన మంత్రి సంతోషాన్ని వ్యక్తం చేశారు;

రూ.500, రూ.1,000 ముఖ విలువ కలిగిన బ్యాంకు నోట్లు న్యాయసమ్మతమైన ద్రవ్యంగా చెలామణి కావడాన్ని రద్దు చేయడంతో ఆ నోట్లను పౌరులు బ్యాంకులలో ఇచ్చి మార్చుకోవడంలో ఓర్పును కనబరుస్తూ, ఒక క్రమ పద్ధతిని అనుసరిస్తున్న తీరు పట్ల ప్ర‌ధాన మంత్రి శ్రీ న‌రేంద్ర మోదీ హర్షం వ్యక్తం చేశారు. విశాల హితం కోసం ఈ పరిమితకాలపు అసౌకర్యాన్ని భరించడం కోసం పౌరులు చాటుతున్న ఈ తరహా స్నేహశీలత, ఉత్సాహపూరిత, సహనశీల స్వభావాన్ని గమనించడం ధైర్యపరుస్తోందని ప్రధాన మంత్రి వరుస ట్వీట్ లలో పేర్కొన్నారు. అవినీతికి తావు లేని భారతదేశాన్ని ఆవిష్కరించే, అభివృద్ధి ఫలాలు ప్రతి ఒక్క పౌరుడికి అందేటట్లు చూసే ప్రయత్నంలో ప్రభుత్వం దృఢంగా ఉన్నట్లు ఆయన హామీని ఇచ్చారు. “బ్యాంకర్లకు పౌరులు వారి కృత‌జ్ఞ‌త‌లను వ్యక్తం చేస్తున్నారని, చాలా ఓర్మితో, ఒక క్రమ పద్ధతిలో నోట్లను మార్చుకొంటున్నారని తెలిసి ఎంతో సంతోషంగా ఉంది. వయోవృద్ధులు రొక్కాన్ని తీసుకోవడానికి, వారి కరెన్సీని మార్చుకోవడానికి వారికి సహకరించేందుకు ప్రజలు చురుకుగా ముందుకు వస్తున్నారని తెలుసుకోవడం సైతం ఉత్సాహాన్నిస్తోంది. విశాల హితం కోసం కొంత కాలం పాటు అసౌకర్యాన్ని భరించగలిగిన ఇటువంటి ఆదరపూర్వక వైఖరి, ఉత్సుకత మరియు సహనశీలతలు నిజంగా ఎంతో ధైర్యాన్ని పుట్టిస్తున్నాయి. అవినీతికి చోటు లేని, అభివృద్ధి ఫలాలు ప్రతి ఒక్క పౌరుడికి అందే భారతదేశాన్ని ఆవిష్కరించాలన్న ప్రయత్నంలో ప్రభుత్వం దృఢంగా ఉంది అని చెప్పి మీకు నేను హామీని ఇస్తున్నాను” అని ప్రధాన మంత్రి అన్నారు.
పౌర సంబంధ మ‌రియు వాణిజ్య వ్యవహారాల లో ఎంఎల్ఎటి పై భార‌త‌దేశాని కి మ‌రియు బెలారూస్ కు మ‌ధ్య ఒప్పందాని కి ఆమోదం తెలిపిన మంత్రివ‌ర్గం

పౌర సంబంధ మ‌రియు వాణిజ్య వ్యవహారాల లో ప‌ర‌స్ప‌ర న్యాయ స‌హాయానికి (ఎంఎల్ఎటి) సంబంధించి రిప‌బ్లిక్ ఆఫ్ ఇండియా కు మ‌రియు రిప‌బ్లిక్ ఆఫ్ బెలారూస్ కు మ‌ధ్య ఒప్పందాని కి ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌ న జ‌రిగిన కేంద్ర మంత్రివ‌ర్గ స‌మావేశం ఆమోదం తెలిపింది. ఈ ఒప్పందం అమ‌లు లోకి వ‌చ్చిన వెంట‌నే ఒప్పందాన్ని కుదుర్చుకొనే ప‌క్షాల మ‌ధ్య పౌర సంబంధ మ‌రియు వాణిజ్య వ్యవహారాల లో ప‌ర‌స్ప‌ర న్యాయ స‌హాయం పెంపొందనుంది. పౌర సంబంధ మ‌రియు వాణిజ్య వ్యవహారాల లో న్యాయప‌ర‌మైన స‌ల‌హా ను కోరే ప‌క్షాల యొక్క పౌరుల కు మ‌హిళ‌ లు మ‌రియు పురుషుల అనే భేదభావాలు, స‌ముదాయం, ఇంకా ఆదాయం వంటి అంశాల లో భేద భావాలకు తావు లేకుండా ప్ర‌యోజ‌నాన్ని చేకూర్చ‌డం దీని ఉద్దేశ్యం గా ఉంది.
ప్రముఖ గాయకుడు మరియు సంగీత దర్శకుడు శ్రీ బప్పి లాహిరి కన్నుమూత పట్లసంతాపాన్ని వ్యక్తం చేసిన ప్రధాన మంత్రి

ప్రముఖ గాయకుడు మరియు స్వర కర్త శ్రీ బప్పి లాహిరి కన్నుమూత పట్ల ప్రధాన మంత్రి శ్రీ నరేంద్ర మోదీ ప్రగాఢ దుఃఖాన్ని వ్యక్తం చేశారు. ప్రధాన మంత్రి ఒక ట్వీట్ లో – ‘‘శ్రీ బప్పి లాహిరి గారి సంగీతం అందరి ని మైమరపింపచేయడమే కాకుండా విభిన్న భావనల ను సుందరం గా వ్యక్తం చేసింది కూడాను. ప్రతి తరం వారు ఆయన కూర్చిన పాటల తో ముడిపడిపోయే వారు. ఆప్యాయత ఉట్టిపడేటటువంటి ఆయన స్వభావం ప్రతి ఒక్కరి కి గుర్తు కు వస్తూంది. ఆయన మరణించడం తో నేను దు:ఖిస్తున్నాను. ఆయన కుటుంబ సభ్యుల కు, ఆయన ను అభిమానించే వారికి ఇదే నా సంతాపం. ఓమ్ శాంతి.’’ అని పేర్కొన్నారు.
యునైటెడ్ స్టేట్స్ ఆఫ్ అమెరికా అధ్యక్షుడు శ్రీ బైడెన్ తో టెలిఫోన్ ద్వారా మాట్లాడిన ప్ర‌ధాన మంత్రి

యునైటెడ్ స్టేట్స్ ఆఫ్ అమెరికా అధ్యక్షుడు శ్రీ జోసెఫ్ ఆర్. బైడెన్ తో ప్ర‌ధాన మంత్రి శ్రీ న‌రేంద్ర మోదీ ఈ రోజు న, అంటే సోమవారం నాడు, టెలిఫోన్ ద్వారా మాట్లాడారు. నేత లు ఇరువురు వారి వారి దేశాల లో కోవిడ్-19 స్థితి ని గురించి, ప్రస్తుత కోవిడ్-19 రెండో వేవ్ ను అదుపు లో ఉంచడం కోసం ప్రజల కు టీకా మందు ను ఇప్పించే కార్యక్రమాన్ని శీఘ్రతరం చేయడం, గుణదోష పరీక్ష సంబంధి మందుల సరఫరా ను, వ్యాధి చికిత్స శాస్త్ర సంబంధి సేవల ను, ఆరోగ్య సంరక్షణ సంబంధి సామగ్రి సరఫరా ను బలపరచడం సహా భారతదేశం సాగిస్తున్న ప్రయాసల ను గురించి చర్చించారు. అధ్యక్షుడు శ్రీ బైడెన్ భారతదేశం తో కలసి పనిచేయగలమని ప్రకటించారు. చికిత్స శాస్త్ర సంబంధి సేవ లు, వెంటిలేటర్ ల వంటి వనరుల ను త్వరగా రంగం లోకి దింపడానికి భారతదేశం చేస్తున్న ప్రయాసల లో, కోవిశీల్డ్ టీకా మందుల ను తయారు చేయడానికి అవసరమైన ముడిపదార్థాల కు సంబంధించిన వనరుల ను గుర్తించడం లో భారతదేశానికి ఊతాన్ని ఇచ్చేందుకు యునైటెడ్ స్టేట్స్ కంకణం కట్టుకుందని ఆయన స్పష్టం చేశారు. సాయపడటానికి, తోడ్పాటు ను అందించడానికి యునైటెడ్ స్టేట్స్ ఆఫ్ అమెరికా ప్రభుత్వం ముందుకు వచ్చినందుకు గాను ప్రధాన మంత్రి శ్రీ న‌రేంద్ర మోదీ హృద‌యపూర్వక ప్రశంస ను వ్యక్తం చేశారు. వ్యాక్సీన్ మైత్రి మాధ్యమం ద్వారాను, కోవ్యాక్స్, క్వాడ్ వ్యాక్సీన్ కార్యక్రమాల ద్వారా ను ప్రపంచం అంతటా కోవిడ్-19 ని నిరోధించడానికి భారతదేశం వచనబద్ధురాలు అయిందని ఆయన ప్రస్తావించారు. కోవిడ్-19 కి సంబంధించినటువంటి చికిత్స శాస్త్ర సంబంధి సేవల తో పాటు మందుల తయారీ కి, టీకా మందు ల తయారీ కి అవసరమైన ముడి పదార్థాల, ఉత్పాదకాల సరఫరా చైన్ ల ను సరళమైన విధం గా అందుబాటు లో ఉంచేందుకు సన్నద్ధం కావలసిన అవసరం ఎంతయినా ఉంది అని ప్రధాన మంత్రి అన్నారు. కోవిడ్-19 మహమ్మారి నివారణ లో నిమగ్నం కావడం కోసం వ్యాక్సీన్ ను అభివృద్ధిపరచడం లో, వ్యాక్సీన్ ను సరఫరా చేయడం లో భారతదేశం- యుఎస్ భాగస్వామ్యానికి గల అంతర్గత శక్తి ని ఇద్దరు నేత లు దృఢపరచారు. ఈ రంగం లో చేసే కృషి లో సన్నిహిత సమన్వయాన్ని, సహకారాన్ని కొనసాగించవలసింది గా తమ సంబంధిత అధికారులను వారు ఆదేశించారు. మందుల ను, టీకా మందు లను తక్కువ ఖర్చు లో, వెంటనే అభివృద్ధి చెందుతున్న దేశాల కు అందేలా చూసేందుకు టిఆర్ఐపిఎస్ తాలూకు ఒప్పందం నియమాల లో సడలింపు ను ఇచ్చే అంశం పై భారతదేశం డబ్ల్యు టిఒ లో అభివృద్ధి చెందుతున్న దేశాల కు చొరవ ను కనబరచిన సంగతి ని కూడా అధ్యక్షుడు శ్రీ బైడెన్ దృష్టి కి ప్రధాన మంత్రి శ్రీ న‌రేంద్ర మోదీ తీసుకు వచ్చారు. క్రమం తప్పక సంప్రదించుకొంటూ ఉండాలని ఉభయ నేత లు సమ్మతించారు.